Diari Oficial de la Generalitat Valenciana


Sumari del DOGV 5810, del 21-07-2008 (2008/9037)

RESOLUCIÓ de 9 de juliol de 2008, de la presidenta del Consell Valencià de l'Esport, per la que es convoquen premis per a esportistes de la Comunitat Valenciana, amb participació en Jocs Olímpics i Paralímpics de Pequín 2008.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5810

Data del DOGV
:   21-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9037


Data del document
:   09-07-2008

Organisme emissor
:   Consell Valencià de l'Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Consell Valencià de l'Esport
    * jocs olímpics
    * distinció honorífica
    * esport professional

RESOLUCIÓ de 9 de juliol de 2008, de la presidenta del Consell Valencià de l'Esport, per la que es convoquen premis per a esportistes de la Comunitat Valenciana, amb participació en Jocs Olímpics i Paralímpics de Pequín 2008. [2008/9037]
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, establix el suport i tutela de l'esport d'elit, especialment el no professional i el suport als esportistes d'elit durant la seua carrera esportiva a través d'ajudes materials i tècniques.
Així mateix, el Decret 13/2006, de 20 de gener, del Consell de la Generalitat, sobre els Esportistes d'Elit de la Comunitat Valenciana, qualifica i protegix als nostres esportistes per a accedir a beneficis i mesures de suport.
En virtut d'això, i fent ús de les competències assignades en la Llei 3/2006, de 12 de maig, de la Generalitat, de Creació del Consell Valencià de l'Esport, i del Decret 170/2006, de 17 de novembre, del Consell, pel que s'aprova els Estatuts del Consell Valencià de l'Esport, i d'acord amb el que establix el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, resolc:
Primer
Convocar la concessió de premis per a esportistes de la Comunitat Valenciana durant l'any 2008 per la seua participació en els Jocs Olímpics i Paralímpics de Pequín 2008, per un import de 45.000 euros, a càrrec del capítol IV dels pressupostos del Consell Valencià de l'Esport per a l'any 2008.
En el cas que no haguera crèdit suficient per a atendre la totalitat de sol·licituds amb dret a premi, es realitzarien les modificacions pressupostàries necessàries per a aconseguir el dit efecte.
Segon
Aprovar les bases per les quals es regula esta convocatòria de premis per a esportistes de de la Comunitat Valenciana per la seua participació en els Jocs Olímpics i Jocs Paralímpics de Pequín 2008, que figuren com a annex I de la present resolució.
Tercer
Els premis que es convoquen per mitjà de la present resolució no precisen de la seua notificació a la Comissió Europea, per no reunir els requisits de l'article 87.1 del Tractat de la CE, al no afectar la competència pel que fa a la qualitat del beneficiari i a fi i efecte de l'ajuda.
Disposició final
La present resolució produirà efectes des del dia que es publique en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs potestatiu de reposició haurà d'interposar-se davant de la consellera de Cultura i Esport-presidenta del Consell Valencià de l'Esport en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.
València, 9 de juliol de 2008.- La presidenta del Consell Valencià de l'Esport, p. d. (R 29.12.06, DOCV 5435), la secretària autonòmica d'Esport-vicepresidenta del Consell Valencià de l'Esport: Niurka Montalvo Amaro.
ANNEX I
Bases per les quals es regula la concessió de premis per a esportistes de la Comunitat Valenciana per la seua participació en els Jocs Olímpics i Paralímpics de Pequín 2008.
Primera. Beneficiaris
Podran sol·licitar estos premis els/les esportistes que complisquen els requisits següents:
a. Representar a Espanya en els Jocs Olímpics o Paralímpics de Pequín 2008.
b. Estar empadronat en qualsevol municipi de la Comunitat Valenciana amb anterioritat a la publicació de la present resolució en el Diari Oficial de la Comunitat Valenciana.
c. Estar en possessió de la corresponent llicència d'una federació esportiva de la Comunitat Valenciana o d'una federació espanyola.
Els sol·licitants hauran de complir estos requisits en el moment de finalització del termini de presentació d'instàncies.
Segona. Objecte i aplicació dels premis
Constituïx l'objecte d'estes bases regular la concessió dels premis per a esportistes de la Comunitat Valenciana que participen en els Jocs Olímpics i Paralímpics de Pequín 2008.
Els premis tindran una dotació d'entre 1.000- i 12.000?.
Tercera. Sol·licituds i documentació
3.1. Les sol·licituds es realitzaran per mitjà de la presentació d'una instància dirigida al Consell Valencià de l'Esport, segons model que figura com a annex II de la present resolució.
3.2. Les sol·licituds aniran acompanyades dels documents següents:
- Fotocòpia del document nacional d'identitat.
- Certificat original actualitzat d'empadronament del sol·licitant o fotocòpia degudament confrontada.
- Fitxa de manteniment de tercers (dades bancàries), segons el model que figura com a annex III de la present resolució.
- Declaració responsable de no estar sotmès a cap de les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions. Esta declaració està inclosa en l'apartat C de la sol·licitud de beca.
3.3. En la sol·licitud s'indicaran totes aquelles altres subvencions, ajudes o premis que hagen sigut atorgades per altres administracions o ens públics o privats, relacionats amb la preparació o participació en els Jocs Olímpics o Paralímpics de Pequín 2008.
3.4. Les sol·licituds es presentaran en el Registre del Consell Valencià de l'Esport, en el de les seues Delegacions Territorials d'Alacant, Castelló i València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació en l'oficina de correus corresponent haurà d'efectuar-se en sobre obert, a fi que en la capçalera del primer full de la documentació presentada es facen constar clarament el nom de l'oficina i la data, lloc, hora i minut de l'admissió.
Quan la sol·licitud no es presente en cap dels registres dependents del Consell Valencià de l'Esport, es recomana remetre la sol·licitud per fax al número 779629232 del Consell Valencià de l'Esport.
3.5. El termini de presentació de sol·licituds començarà el dia de la seua entrada en vigor i finalitzarà el 5 de setembre de 2008 per als


\* \* \* \* \* \* \* \* \* \* \* \* \* \* \* \*

esportistes participants en Jocs Olímpics i el 30 de setembre per als participants en els Jocs Paralímpics.
3.6. Quan la sol·licitud no reunisca els requisits o falte algun document complementari de què s'exigixen, es requerirà a l'interessat perquè ho esmene en el termini de 10 dies, amb indicació que, si així no ho fera, se li tindrà per desistit de la seua petició, prèvia resolució dictada a este efecte.
3.7. El Consell Valencià de l'Esport podrà, en qualsevol moment de la tramitació de l'expedient, demanar quantes informacions, aclariments o documents complementaris estime necessaris per al seu assessorament.
Quarta. Valoració de les sol·licituds i resolució del procediment
4.1. Als efectes previstos en esta resolució, es constituirà una comissió tècnica d'avaluació formada per cinc membres, designats per la vicepresidenta del Consell Valencià de l'Esport, encarregada de l'estudi i la valoració de les sol·licituds presentades.
4.2. La valoració de les sol·licituds s'efectuarà atenent als resultats que s'obtinguen en els Jocs Olímpics «O» i Jocs Paralímpics «P» que es celebraran a Pequín, segons la classificació següent:
Els premis es distribuiran per als participants en els Jocs Olímpics des d'un màxim de 12.000- per al premi tipus O1-1 fins a un mínim d'1.000- per al tipus O7, i per als participants en els Jocs Paralímpics des d'un màxim de 6.000- per al premi P1-1 fins a un mínim d'1.000- per al premi tipus P4.
4.3. Una vegada formalitzats els actes d'instrucció corresponents, la comissió d'avaluació elevarà la proposta de concessió o desestimació a la vicepresidenta del Consell Valencià de l'Esport, que resoldrà per delegació de la presidenta i determinarà la quantia de la mateixa.
4.4. La vicepresidenta del Consell Valencià de l'Esport resoldrà i notificarà la concessió o denegació de les sol·licituds presentades en el termini màxim de sis mesos des de la publicació de la convocatòria en el Diari Oficial de la Comunitat Valenciana.
Quinta. Obligacions dels beneficiaris
Els beneficiaris dels premis no podran ser sancionats per infracció en matèria de dopatge. En el cas que no s'haja dictat una resolució ferma, quedarà en suspens la concessió de l'ajuda fins que esta adquirisca fermesa, havent de procedir l'esportista al seu reintegrament si ja haguera percebut el premi.
Sexta. Modificació de la resolució de concessió
6.1. Tota alteració en les condicions tingudes en compte per a la concessió del premi podrà donar lloc a la modificació de la resolució de la concessió.
6.2. En el cas que s'augmentara la dotació pressupostària d'esta línia de subvenció, es distribuiria l'augment entre els sol·licitants sense obrir nou termini de sol·licituds, en aplicació dels criteris establits en les presents bases.
Sèptima. Pagament dels premis
Una vegada resolta la convocatòria i efectuats els tràmits comptables preceptius, es procedirà a l'abonament dels premis d'una sola vegada, en el compte bancari indicat pel beneficiari.
Octava. Acceptació de les bases
La participació en el concurs suposa la total acceptació de les presents bases.